nvidia/miracl-vision huggingface dataset:
सामर्थ्य और सीमा

सामर्थ्य और सीमा सुप्रसि़द्घ कथाकार भगवती चरण वर्मा का बहुचर्चित उपन्यास है। इसमें अपने सामर्थ्य की अनुभूति से पूर्ण कुछ ऐसे विशिष्ट व्यक्तियों की कहानी है जिन्हें परिस्थितियाँ एक स्थान पर एकत्रित कर देती है। हर व्यक्ति अपनी महत्ता, अपनी शक्ति और सामर्थ्य से सुपरिचित था – हरेक को अपने पर अटूट विश्वास था; लेकिन परोझ की शक्तियों को कौन जानता था जो उनके इस दर्प को चकनाचूर करने को तैयार हो रही थी।इस उपन्यास में आज के महान सघंर्ष से युक्त जीवन का सशक्त और रोचक चित्रण हुआ है। इसके द्वारा कथाकार ने जहाँ मानवीय प्रयत्नों की गरिमा को पूरी कलात्मकता से उजागर किया है, वही यह भी सिद्घ किया है कि मनुष्य नियति और प्रकति के हाथों महज एक खिलौना है। वह समर्थ है, प्रबुद्घ और ज्ञानी भी है, लेकिन उसके सारे सामर्थ्य और ज्ञान की एक सीमा है, जिससे वह अनजान बना रहता है। वैसे तुम चेतन हो, तुम प्रबुद्घ ज्ञानी हो,तुम समर्थ, तुम कर्ता, अतिशय अभिमानी हो,लेकिन अचरज इतना तुम कितने भोले हो,ऊपर से ठोस दिखो, अन्दर से पोले हो,बनकर मिट जाने की एक तुम कहानी हो ! भगवती बाबू के इस उपन्यास में मनुष्य की इसी सीमा का प्रभावशाली चित्रण है।
2007 उत्तर लेबनान संघर्ष

2007 उत्तर लेबनान संघर्ष लेबनानी सेना और इस्लामी चरमपंथी संगठन फ़तह अल इस्लाम के बीच हुई लड़ाई है। यह लड़ाई 20 मई, 2007 को लेबनान के ट्रिपोली इलाके के फ़लस्तीनी शरणार्थी शिविर नाहर अल-बारेद में शुरू हुई। इसे 17 साल पहले गृह युद्ध ख़त्म होने के बाद लेबनान का अब तक का सबसे बड़ा आंतरिक संकट कहा जा रहा है।
बौना ग्रह

बौना ग्रह एक ऐसा आकाशीय पिंड होता है जो किसी अन्य ग्रह की परिक्रमा नहीं करता तथा ग्रह के समान बहुत से गुण प्रदर्शित नहीं करता | सौरमण्डल में बौने ग्रहों की संख्या अज्ञात है | बौना ग्रह का निर्धारण उसका करीब से अवलोकन करके किया जाता है | आधा दर्जन बौने ग्रहों में कम से कम एक चन्द्रमा अर्थात उपग्रह उपस्थित है | आकाशीय पिंडों को तीन भागों में विभाजित किया गया है जो तारे की विशिष्ट कक्षा में परिक्रमा करते हैं- बौना ग्रह, उपग्रह और ग्रह | ग्रह की नई संकल्पना ने प्लूटो को ग्रहों की श्रेणी से निकल कर बौने ग्रहों की श्रेणी में रखा गया | 1801 में मंगल और बृहस्पति के बीच उपस्थित क्षुद्र ग्रहों की खोज से पहले उनको ग्रह माना जाता था | 1851 तक ग्रहों की संख्या 23 तक मानी जाने लगी | खगोलविदों ने छोटे पिंडों के लिए क्षुद्रग्रह शब्द का उपयोग शुरू किया और फिर उनका नामकरण या ग्रहों के रूप में वर्गीकरण करना बंद कर दिया |  1930 में यम की खोज के बाद सौरमंडल में 9 ग्रह माने जाने लगे | लगभग 50 वर्षों तक यम को बुध से बड़ा माना जाता था |  1978 में यम के उपग्रह शैरन की खोज हुए | इससे उसके द्रव्यमान और आकर का आंकलन करना आसान हो गया | तब पता चला की यम के आकर का जो पुराना आंकलन था वह उससे छोटा था |  इसका भार पृथ्वी के चन्द्रमा से पांच गुणा और बुध से बीस गुणा कम था | पर अब भी यह क्षुद्रग्रह पट्टिका के सीरीस से 10 गुणा अधिक बड़ा था |  हमारे सौरमण्डल में पाँच ज्ञात पिण्डों को 'बौना ग्रह' की संज्ञा दी गयी है :१) यम (प्लूटो)२) सीरीस३) हउमेया४) माकेमाके५) ऍरिस (एरिस सबसे बड़ा बौना ग्रह है।)
चन्द्र भानु गुप्ता

चन्द्र भानु गुप्त (14 जुलाई 1902 – 11 March 1980) ) भारत के स्वतंत्रता संग्राम सेनानी तथा राजनेता थे। वे 7 दिसम्बर 1960 को पहली बार उत्तर प्रदेश के मुख्यमंत्री बने। इसके बाद दो बार और मुख्यमंत्री रहे। चंद्रभानु गुप्त का जन्म 14 जुलाई 1902 में अलीगढ़ के बिजौली में हुआ था। उनके पिता हीरालाल एक सामाजिक व्यक्ति थे। उनके पास बहुत पैसे नहीं थे, लेकिन गांव की छोटी-छोटी समस्याओं को तुरंत सुलझा देते थे। गांव में जब भी कोई लड़ता तो वो उनके झगड़े को तुरन्त निपटा देते। इसी कारण गांव वाले उनका बहुत सम्मान करते थे। भाइयों में सबसे छोटे होने की वजह से चंद्रभानु बहुत हठी स्वाभाव के थे। उन्होंने शुरुआती पढ़ाई लखीमपुर खीरी से की। फिर लखनऊ चले आए। जब वे 17 बरस के थे तभी स्‍वतंत्रता आंदोलन में उतर आए थे। सीतापुर में रॉलेट एक्ट के खिलाफ प्रदर्शन में शामिल हुए। ब्रिटिश हुकूमत के खिलाफ आवाज उठाना उस दौर में जवानी की निशानी थी। इसलिए ना उठाने का ऑप्शन ही नहीं था। चंद्रभानु भी साइमन कमीशन के विरोध में भी खड़े हुए। जेल गए। एक बार नहीं बल्कि पूरे आंदोलन में 10 बार। उन्होंने वकालत की पढ़ाई की थी इसलिए जब काकोरी कांड के क्रांतिकारियों के बचाव में उतरने का मौका मिला तो वह कोर्ट में उनके पक्ष से खड़े हो गए। पूर्व मुख्यमंत्री , उत्तर प्रदेश · पुनः वर्ष 1946, 1952, 1961, 1962, 1967 एवं 1969 में उत्तर प्रदेश विधान सभा सदस्य निर्वाचित। · वर्ष 1946 में मुख्य मंत्री के सभा सचिव। · वर्ष 1947-54 तक खाद्य एवं रसद मंत्री। · वर्ष 1954-57 तक नियोजन, जनस्वास्थ्य, चिकित्सा, उद्योग, खाद्य एवं रसद मंत्री। · वर्ष 1957 में मोतीलाल मेमोरियल सोसाइटी अध्यक्ष। · वर्ष 1960 में प्रान्तीय कांग्रेस समिति के अध्यक्ष। · पहली बार 7 दिसम्बर, 1960 से 14 मार्च, 1962, दूसरी बार 14 मार्च, 1962 से 1 अक्टूबर, 1963, तीसरी बार 14 मार्च,1967 से 04 अप्रैल, 1967 तथा चौथी बार 25 फरवरी, 1969 से 17 फरवरी, 1970 तक उत्तर प्रदेश के मुख्यमंत्री रहे। · दिसम्बर, 1960 से मार्च, 1961 तक उत्तर प्रदेश विधान परिषद के सदस्य। · वर्ष 1967 में नेता विरोधी दल। · वर्ष 1926 से प्रान्तीय कांग्रेस समिति और अखिल भारतीय कांग्रेस समिति के सदस्य। · राष्ट्रीय आन्दोलन में अनेक बार जेल-यात्रायें की। · वर्ष 1946-58 तक प्रान्तीय कांग्रेस समिति के कोषाध्यक्ष। · वर्ष 1947-59 तक लखनऊ विश्वविद्यालय कोषाध्यक्ष। चंद्रभानु गुप्ता के राजनीतिक करियर की शुरुआत 1926 में हुई. उनको उत्तर प्रदेश कांग्रेस और ऑल इंडिया कांग्रेस कमेटी का सदस्य बनाया गया. चंद्रभानु ने राजनीति में आते ही बहुत कम समय में कांग्रेस में अपनी पहचान बना ली थी. तुरंत यूपी कांग्रेस के ट्रेजरार, उपाध्यक्ष और अध्यक्ष भी बने. 1937 के चुनाव में वो उत्तर प्रदेश विधान सभा के सदस्य चुने गए. फिर स्वतन्त्रता के बाद 1946 में बनी पहली प्रदेश सरकार में वो गोविंदबल्लभ पंत के मंत्रिमंडल में पार्लियामेंट्री सेक्रेटरी के रूप में सम्मिलित हुए. फिर 1948 से 1959 तक उन्होंने कई विभागों के मंत्री के रूप में काम किया. 1960 में उनको यूपी का मुख्यमंत्री बनाया गया. उस वक्त ये रानीखेत साउथ से विधायक थे. संपूर्णानंद के मुख्यमंत्री रहते हुए पॉलिटिक्स बहुत जटिल हो गई थी. कई धड़े बन गये थे कांग्रेस में. ऐसे में संपूर्णानंद को राजस्थान का राज्यपाल बना दिया गया और चंद्रभानु को यूपी का मुख्यमंत्री
बांग्लादेश क्रिकेट टीम

बांग्लादेश क्रिकेट टीम, (बांग्ला: বাংলাদেশ জাতীয় ক্রিকেট দল), लोकप्रिय रूप से द टाइगर्स के रूप में जाना जाता है, बांग्लादेश क्रिकेट बोर्ड (बीसीबी) द्वारा प्रशासित है। यह टेस्ट, एक दिवसीय अंतर्राष्ट्रीय (वनडे) और ट्वेंटी 20 अंतर्राष्ट्रीय (टी20आई) स्थिति के साथ अंतर्राष्ट्रीय क्रिकेट परिषद (आईसीसी) का पूर्ण सदस्य है। इसने अपना पहला टेस्ट मैच नवंबर 2000 में ढाका में भारत के खिलाफ खेला, इसी के साथ दसवां टेस्ट खेलने वाला देश बन गया।
बाणसागर

बाणसागर (Bansagar) या बाणसागर बाँध (Bansagar Dam) मध्य प्रदेश राज्य के शहडोल ज़िले के देवलोंद नामक स्थान पर निर्मित अंतर्राज्यीय बहुउद्देशीय बृहद नदी घाटी परियोजना है। यह बान्ध मध्य प्रदेश में सोन नदी (सोनभद्रशिला) पर बनाया गया है। देवलोंद रीवा से लगभग ५४ कि॰मी॰ दूरी पर रीवा-शहडोल मार्ग पर स्थित है। इस बांध की उँचाई 67 मीटर है। इस बाँध से जल का वितरण निम्नलिखित प्रकार से होता है- बाणसागर से मध्यप्रदेश के 2,490 वर्ग किलोमीटर क्षेत्र की, उत्तर प्रदेश के 1,500 वर्ग किलोमीटर क्षेत्र की तथा बिहार के 940 वर्ग किमी क्षेत्र की सिंचाई होगी। इससे 520 मेगावाट विद्युत का भी उत्पादन होगा। बाणसाग नहर परियोजना 1978 में आरम्भ हुई थी तथा 25 सितंबर 2006 को प्रधानमन्त्री स्वर्गीय श्री अटल बिहारी वाजपेयी द्वारा राष्ट्र को समर्पित की गयी। इससे निम्नलिखित नहरें निकाली जा रहीं हैं: बाणसागर परियोजना की आधारशिला 14 मई 1978 को स्वर्गीय प्रधान मंत्री मोरारजी देसाई द्वारा रखी गई थी। परियोजना का निरीक्षण किया गया और मध्य प्रदेश के पूर्व वित्त मंत्री पंडित राम किशोर शुक्ला के अंतहीन प्रयासों से हर पंचवर्षीय योजना में पर्याप्त धन आवंटित किया गया। बाणसागर बांध 25 सितंबर 2006 को स्वर्गीय प्रधान मंत्री अटल बिहारी वाजपेयी द्वारा देश को समर्पित किया गया।
कंचनजंघा

कंचनजंघा (नेपाली:कञ्चनजङ्घा हिमाल), (लिम्बू: सेवालुंगमा) विश्व की तीसरी सबसे ऊँची पर्वत चोटी है, यह सिक्किम के उत्तर पश्चिम भाग में नेपाल की सीमा पर है। कंचनजंघा नाम की उत्पत्ति तिब्बती मूल के चार शब्दों से हुयी है, जिन्हें आमतौर पर कांग-छेन-दजों-ंगा या यांग-छेन-दजो-ंगा लिखा जाता है। सिक्किम में इसका अर्थ विशाल हिम की पाँच निधियाँ लगाया जाता है। नेपाल में यह कुंभकरन लंगूर कहलाता है। यह विश्व तीसरा सबसे ऊंचा पहाड़ है। इसकी ऊंचाई 8,586 मीटर है। यह दार्जिलिंग से 74 कि.मी. उत्तर -पश्चिमोत्तर में स्थित है। साथ ही यह सिक्किम व नेपाल की सीमा को छूने वाले भारतीय प्रदेश में हिमालय पर्वत श्रेणी का एक हिस्सा है। कंचनजंगा पर्वत का आकार एक विशालकाय सलीब के रूप में है, जिसकी भुजाएँ उत्तर, दक्षिण, पूर्व और पश्चिम में स्थित है। अलग-अलग खड़े शिखर अपने निकटवर्ती शिखर से चार मुख्य पर्वतीय कटकों द्वारा जुड़े हुये हैं, जिनसे होकर चार हिमनद बहते हैं - जेमु (पूर्वोत्तर), तालूंग (दक्षिण-पूर्व), यालुंग (दक्षिण-पश्चिम) और कंचनजंगा (पश्चिमोत्तर)। पौराणिक कथाओं और स्थानीय निवासियों के धार्मिक अनुष्ठानों में इस पर्वत का महत्वपूर्ण स्थान है। इसकी ढलान किसी प्राथमिक सर्वेक्षण से सदियों पहले चरवाहों और व्यापारियों के लिए जानी-पहचानी थी। कंचनजंगा का पहला मानचित्र 19 वीं शताब्दी के मध्य में एक विद्वान अन्वेषणकर्ता रीनजिन नांगयाल ने इसका परिपथात्मक मानचित्र तैयार किया था। 1848 व 1849 में एक वनस्पतिशास्त्री सर जोजेफ हुकर इस क्षेत्र में आने वाले और इसका वर्णन करने वाले पहले यूरोपीय थे। 1899 में अन्वेषणकर्ता -पर्वतारोही डगलस फ्रेशफ़ील्ड ने इस पर्वत की परिक्रमा की। 1905 में एक एंग्लो-स्विस दल ने प्रस्तावित यालुंग घाटी मार्ग से जाने का प्रयास किया और इस अभियान में हिंसखलन होने से दल के चार सदस्यों की मृत्यु हो गयी। बाद में पर्वतारोहियों ने इस पर्वत समूह के अन्य हिस्सों की खोज की। 1929 और 1931 में पोल बोएर के नेतृत्व में एक बाबेरियाई अभियान दल ने जेमु की ओर से इसपर चढ़ाई का असफल प्रयास किया। 1930 में गुंटर वो डीहरेन फर्थ ने कंचनजंगा हिमनद की ओर से चढ़ने की कोशिश की। इन अन्वेषणों के दौरान 1931 में उस समय तक हासिल की गयी सर्वाधिक ऊंचाई 7,700 मीटर थी। इन अभियानों में से दो के दौरान घातक दुर्घटनाओं ने इस पर्वत को असमान्य रूप से खतरनाक और कठिन पर्वत का नाम दे दिया। इसके बाद 1954 तक इस पर चढ़ने का कोई प्रयास नहीं किया गया। फिर नेपाल स्थित यालुंग की ओर से इस पर ध्यान केन्द्रित किया गया। 1951,1953 और 1954 में गिलमोर लीवाइस की यालुंग यात्राओं के फलस्वरूप 1955 में रॉयल ज्योग्राफ़िकल सोसायटी और एलपाईं क्लब (लंदन) के तत्वावधान में चार्ल्स इवान के नेतृत्व में ब्रिटिश अभियान दल ने इस पर चढ़ने का प्रयास किया और वे सिक्किम के लोगों के धार्मिक विश्वासों और इच्छाओं का आदर कराते हुये मुख्य शिखर से कुछ कदम की दूरी पर ही रुक गए।
यूनुस खान

मोहम्मद यूनिस खान (पश्तो: محمد یونس خان‎) (जन्म १९७५) पाकिस्तानी क्रिकेट कोच और खेल के तीनों प्रारूपों में पाकिस्तान की राष्ट्रीय क्रिकेट टीम के पूर्व क्रिकेटर और कप्तान हैं। साथ ही वह टेस्ट क्रिकेट में सबसे महान बल्लेबाजों में से एक के रूप में जाने जाते है। इसके अलावा वह सभी ११ देशों में शतक बनाने वाले इतिहास के एकमात्र टेस्ट क्रिकेट खिलाड़ी हैं यह कारनामा अपने नाम किया। यूनिस खान टेस्ट क्रिकेट इतिहास में पाकिस्तान क्रिकेट टीम के किसी बल्लेबाज़ द्वारा सर्वाधिक रन और सर्वाधिक शतक बनाने वाले बल्लेबाज है। और एक पारी में ३०० या इससे अधिक रन बनाने वाले तीसरे पाकिस्तानी खिलाड़ी हैं। उन्होंने २००९ आईसीसी विश्व ट्वेन्टी २० में पाकिस्तान टीम का नेतृत्व किया, जो पहला विश्व ट्वेंटी २० खिताब था। २३ अप्रैल २०१७ को, वह टेस्ट क्रिकेट में १०,००० रन बनाने वाले पहले पाकिस्तानी और दुनिया के १३वें बल्लेबाज बने। वह छठे ऐसे बल्लेबाज़ बने जिन्होंने सबसे तेज १०,००० रन बनाए और साथ ही सबसे उम्रदराज खिलाड़ी भी यही है जिन्होंने इतने रन बनाए। २४ मार्च २०१० को, यूनुस खान को टीम के साथी खिलाड़ी मोहम्मद युसुफ की एक जांच रिपोर्ट के बाद पाकिस्तान क्रिकेट बोर्ड द्वारा खेलने से निलंबित कर दिया गया था, जिसमें कहा गया था कि वो टीम में समस्याएं पैदा करने में शामिल है। लेकिन प्रतिबंध तीन महीने बाद हटा लिया गया था। ऑस्ट्रेलिया के खिलाफ २२ अक्टूबर २०१४ से शुरू हुए टेस्ट मैच में, यूनिस ने एक ही मैच में अपना २५वां और २६वां शतक बनाया, ऐसा करने वाले वे छठे पाकिस्तानी बल्लेबाज बने। २५ जून २०१५ को, यूनिस खान १०० टेस्ट मैच खेलने वाले पांचवें पाकिस्तानी क्रिकेटर बने और १३ अक्टूबर २०१५ को, वह जावेद मियाँदाद के ८,८३२ रनों के रिकॉर्ड को तोड़ते हुए पाकिस्तान के सबसे अधिक रन बनाने वाले खिलाड़ी बन गए। नवंबर २०१५ में उन्होंने एक दिवसीय अंतरराष्ट्रीय (वनडे) क्रिकेट से संन्यास लेने का फैसला लिया। जबकि उन्होंने मई २०१७ में वेस्टइंडीज के खिलाफ श्रृंखला के समापन पर सभी प्रारूप के अंतर्राष्ट्रीय क्रिकेट से संन्यास लिया था।
इयान बॉथम

सर इयन टेरेंस बॉथम (अंग्रेज़ी: Ian Terence Botham; (जनम 24 नवेम्बर 1955) इंग्लैंड की क्रिकेट टीम के पूर्व कप्तान और वर्तमान में क्रिकेट कमेंटेटर है। वह हरफनमौला के रूप में खेलते थे। अपने प्रख्यात पर कभी-कभी विवादास्पद क्रिकेट करियर में उन्होंने कई रिकॉर्ड स्थापित किये और अत्यंत अच्छे प्रदर्शन किये। वह अपने समय के चार महान ऑल-राउण्डर में से एक थे (अन्य थे इमरान ख़ान, कपिल देव और रिचर्ड हैडली)। 1977 में अपने टेस्ट करियर की शुरुआत करने वाले इयान ने अपने पहले 11 टेस्ट मैचों में 8 बार पारी में पाँच विकेट लिये थे और तीन शतक लगाए थे। उन्होंने 19 टेस्ट में 100 विकेट और 41 टेस्ट में 200 विकेट लिये थे। 1980 मेंं भारत के खिलाफ एक टेस्ट मैच में उन्होंने पहली पारी में शतक लगाया और 6 विकेट लिये। अगली पारी में उन्होंने 7 विकेट और लिये। फलस्वरूप वो एक ही टेस्ट में शतक लगाने और 10 विकेट लेने वाले पहले खिलाड़ी बने (सिर्फ इमरान ख़ान और शाकिब अल हसन ही इसे दोहरा पाए हैं)। 1980 में कप्तान बनाए जाने पर उनकी फॉर्म बिल्कुल गिर गई। 1981 की एशेज श्रृंखला के बीच में कप्तानी छोड़ने के बाद अगले ही टेस्ट में वह फॉर्म में आ गए। उन्होंने सीरीज़ का ऐसा रुख बदला की उस टेस्ट को बॉथम टेस्ट और श्रृंखला को बॉथम एशेज कहा जाता है। प्रारंभिक 51 टेस्ट में उन्होंने 38.80 की औसत से 11 शतक लगाकर 2,833 रन बनाए और 23.06 की औसत से 231 विकेट लिये जिसमें 19 बार पारी में पाँच विकेट शामिल है। हालांकि, वहाँ से उनके कौशल में धीरे-धीरे गिरावट आई। 1985 की एशेज को छोड़कर उनका प्रदर्शन औसत रहा। कुल मिलाकर बॉथम ने 1977 से 1992 तक 102 टेस्ट खेलें जिसमें उन्होंने 14 शतक की मदद से 5,200 रन बनाए और 28.40 की औसत से 383 विकेट लिये जिसमें 27 बार पारी में पाँच विकेट शामिल है। 1986 से 1988 तक उनके पास टेस्ट क्रिकेट में सबसे ज्यादा विकेट लेने का रिकॉर्ड था (इससे पहले डेनिस लिली के पास था)। उन्होंने 1976 से 1992 तक 116 एक दिवसीय अंतर्राष्ट्रीय भी खेलें जिसमें उन्होंने 2,113 रन बनाए और 145 विकेट लिये। वह १९७९ क्रिकेट विश्व कप और १९९२ क्रिकेट विश्व कप के फाइनल में खेलें थे।
आमार शोनार बांग्ला

आमार सोनार बांग्ला (उच्च्रण: आमार शोनार बाङ्ला, अर्थ: मेरा सोने का बंगाल), बांग्लादेश का राष्ट्रगान है, जिसे गुरुदेव रवींद्रनाथ टैगोर ने लिखा था। यह बांग्ला भाषा में है। गुरुदेव ने इसे बंग भंग के समय सन १९०६ में लिखा था जब धर्म के आधार पर अंग्रेजों ने बंगाल को दो भागों में बांट दिया था। यह गीत बंगाल के एकीकरण के लिए माहौल बनाने के लिए लिखा गया था। स्वतन्त्र होने के बाद बांग्लादेश ने सन १९७२ में इस गीत की प्रथम दस पंक्तियों को राष्ट्रगान के रूप में स्वीकार किया। আমার সোনার বাংলা,আমি তোমায় ভালবাসি। आमार सोनार बांला,आमि तोमाय़ भालबासि। मेरा सोना का बंगाल,मैं तुमसे प्यार करता हूँ. চিরদিন তোমার আকাশ,তোমার বাতাস,আমার প্রাণে বাজায় বাঁশি। चिरदिन तोमार आकाश,तोमार बातास,आमार प्राणे बाजाय़ बाँशि सदैव तुम्हारा आकाश,तुम्हारी वायुमेरे प्राणों में बाँसुरी सी बजाती है। ও মা,ফাগুনে তোর আমের বনে,ঘ্রাণে পাগল করে,মরি হায়, হায় রে,ও মা,অঘ্রানে তোর ভরা খেতে,আমি কি দেখেছি মধুর হাসি। ओ मा,फागुने तोर आमेर बनेघ्राणे पागल करे,मरि हाय़, हाय़ रे,ओ मा,अघ्राणे तोर भरा खेतेआमि कि देखेछि मधुर हासि। ओ माँ,फाल्गुन में आम्रकुञ्ज से आती सुगंधमुझे खुशी से पागल करती है,वाह, क्या आनन्द!ओ माँ,आग्रहायण में पूरी तरह से फूले धान के खेत,मैने मधुर मुस्कान को फैलते देखा है। কি শোভা কি ছায়া গো,কি স্নেহ কি মায়া গো,কি আঁচল বিছায়েছ,বটের মূলে,নদীর কূলে কূলে। कि शोभा, कि छाय़ा गो,कि स्नेह, कि माय़ा गो,की आँचल बिछाय़ेछ,बटेर मूले,नदीर कूले कूले। क्या शोभा, क्या छाया,क्या स्नेह, क्या माया!क्या आँचल बिछाया हैबरगद तलेनदी किनारे किनारे! মা, তোর মুখের বাণী,আমার কানে লাগে,সুধার মতো,মরি হায়, হায় রে,মা, তোর বদনখানি মলিন হলে,আমি নয়ন জলে ভাসি। मा, तोर मुखेर बाणीआमार काने लागे,सुधार मतो,मरि हाय, हाय रे,मा, तोर बदनखानि मलिन हले,आमि नय़न जले भासि। माँ, तेरे मुख की वाणी,मेरे कानो को,अमृत लगती है,वाह, क्या आनन्द!मेरी माँ, यदि उदासी तुम्हारे चेहरे पर आती है,मेरे नयन भी आँसुवों से भर आते हैं।
२००७ फ़्रेंच ओपन टेनिस प्रतियोगिता

2007 फ़्रेंच ओपन (रोलाँ गारो) पेरिस, फ़्राँस में 27 मई से 10 जून, 2007 तक आयोजित हुआ। यह लाल रंग के क्ले कोर्ट पर खेले जाने वाली एकमात्र ग्रैंड स्लैम टेनिस प्रतियोगिता है। इसके दो सप्ताह के बाद, हमेशा की तरह, विम्बलडन होता है लंदन, यूनाइटेड किंगडम में।
राजा हिन्दुस्तानी

राजा हिन्दुस्तानी 1996 में बनी धर्मेश दर्शन द्वारा निर्देशित हिन्दी भाषा की प्रेमकहानी फ़िल्म है। आमिर खान और करिश्मा कपूर द्वारा प्रमुख भूमिका निभाई गई हैं। 15 नवंबर 1996 को जारी यह फ़िल्म 1965 की जब जब फूल खिले की रीमेक है, जिसमें शशि कपूर और नन्दा कलाकार हैं। फिल्म का संगीत नदीम-श्रवण द्वारा दिया गया था, जिसमें समीर के बोल थे। जारी होने के बाद यह वर्ष की सबसे ज्यादा कमाई करने वाली फिल्म बनी। इसने सात स्टार स्क्रीन पुरस्कार सहित पांच फिल्मफेयर पुरस्कार जीते थे। राजा हिन्दुस्तानी (आमिर खान) एक युवा व्यक्ति है जो टैक्सी चालक / पर्यटक गाइड के रूप में काम करता है। आरती सहगल (करिश्मा कपूर) एक अमीर लड़की है जो अपने अतीत से जुड़ने की कोशिश कर रही है। श्री सहगल (सुरेश ओबेरॉय) अपनी पुत्री, आरती और उसकी सौतेली माँ शालिनी (अर्चना पूरन सिंह) के साथ एक भव्य महल घर में रहते हैं। आरती अपनी मृत मां की यादों को खोजने के लिए पालनखेत नाम के एक छोटे पहाड़ी शहर में छुट्टी के लिए जाने का फैसला करती है। आगमन पर, उसे पता चलता है कि उसके पास हवाई अड्डे से पालनखेत तक कोई परिवहन नहीं है। इसलिए वह इकलौते उपलब्ध ड्राइवर, राजा हिन्दुस्तानी की सेवाएँ लेती है। पालनखेत में आरती और राजा रहने के दौरान घुल मिल जाते हैं और आखिर में प्यार में पड़ जाते हैं। एक दिन आरती के पिता पालनखेत में आते हैं और उसको उनके साथ घर चलने की कहते है। आरती अपने पिता को राजा के बारे में बताती हैं, लेकिन श्री सहगल रिश्ते से इनकार कर देते हैं। आरती राजा को चुनती है, लेकिन अपने पिता से आशीर्वाद मांगती है। उसके पिता अपना आशीर्वाद दिये बिना मुंबई के लिए रवाना हो जाते हैं। कुछ समय बाद, श्री सहगल अपनी बेटी को माफ कर देते हैं और पालनखेत में जाते हैं। वहाँ वह अपनी बेटी और दामाद को एक नया घर देते हैं। राजा घर में रहने से इंकार कर देता है क्योंकि वह इसे उपहार के रूप में नहीं देखता है, बल्कि दान के रूप में देखता है। क्योंकि वह गरीब है और श्री सहगल समृद्ध है। शालिनी, उसके भाई स्वराज (प्रमोद मुथु), और उनके भतीजे जय (मोहनीश बहल) श्री सहगल की संपत्तियों का पूरा नियंत्रण पाने के लिए इस संघर्ष का फायदा उठाने की कोशिश करते हैं। संगीत नदीम-श्रवण द्वारा रचित किया गया था। समीर दवारा बोल दिये गए थे। 1990 के दशक में आशिकी और दिल तो पागल है के बाद यह तीसरा सबसे ज्यादा बिकने वाला एल्बम था। करिश्मा कपूर के किरदार के लिये पहले जूही चावला को प्रस्ताव दिया गया था लेकिन उन्होने मना कर दिया। पूजा भट्ट और ऐश्वर्या राय पर भी मंथन किया गया था।
अल असकरी मज़ार बम विस्फ़ोट, 2007

2007 अल असकरी मज़ार बम विस्फ़ोट 13 जून, 2007 में था, लगभग 9 पूर्वाह्न स्थानीय समय, शिया इस्लाम का एक सबसे धर्मात्मक स्थान में, अल असकरी मज़ार और इराक़ में अल-क़ायदा या इराक़ी बाथ पार्टी से श्रेय देंगा। जब कोई घायल या मृत्यु प्रतिवेदित नहीं है, मस्जीद की दो दस मंज़िल मीनारें से गिर गई है आक्रमणों में। यह मस्जिद का दूसरा बम विस्फ़ोट है; पहला बम विस्फ़ोट 22 फरवरी 2006 में होगे और मस्जिद का गुंबज से नष्ट करा।
सुन्दरलाल बहुगुणा

सुन्दरलाल बहुगुणा (9 जनवरी सन 1927 - 21 मई 2021) भारत के एक महान पर्यावरण-चिन्तक एवं चिपको आन्दोलन के प्रमुख नेता थे। उन्होने हिमालय के पर्वतीय क्षेत्रों में वनों के संरक्षण के लिए संघर्ष किया। उनकी पत्नी भी उनके अन्दोलन से जुड़ी हुईं थीं। १९७० के दशक में पहले वे चिपको आन्दोलन से जुड़े रहे और १९८० के दशक से २००४ तकके दशक में टिहरी बाँध के निर्माण के विरुद्ध आन्दोलन से। वे भारत के आरम्भिक पर्यावरण प्रेमियों में से एक हैं। चिपको आन्दोलन के प्रणेता सुन्दरलाल बहुगुणा का जन्म 9 जनवरी सन 1927 को उत्तराखंड के 'मरोडा' नामक स्थान पर हुआ। अपनी प्राथमिक शिक्षा के बाद वे लाहौर चले गए और वहीं से बी.ए. किए। सन 1949 में मीराबेन व ठक्कर बाप्पा के सम्पर्क में आने के बाद ये दलित वर्ग के विद्यार्थियों के उत्थान के लिए प्रयासरत हो गए तथा उनके लिए टिहरी में ठक्कर बाप्पा होस्टल की स्थापना भी किए। दलितों को मन्दिर प्रवेश का अधिकार दिलाने के लिए उन्होंने आन्दोलन छेड़ दिया। अपनी पत्नी श्रीमती विमला नौटियाल के सहयोग से इन्होंने सिलयारा में ही पर्वतीय नवजीवन मण्डल की स्थापना भी की। सन 1971 में शराब की दुकानों को खोलने से रोकने के लिए सुन्दरलाल बहुगुणा ने सोलह दिन तक अनशन किया। चिपको आन्दोलन के कारण वे विश्वभर में वृक्षमित्र के नाम से प्रसिद्ध हो गए। बहुगुणा के 'चिपको आन्दोलन' का घोषवाक्य है- सुन्दरलाल बहुगुणा के अनुसार पेड़ों को काटने की अपेक्षा उन्हें लगाना अति महत्वपूर्ण है। बहुगुणा के कार्यों से प्रभावित होकर अमेरिका की फ्रेण्ड ऑफ़ नेचर नामक संस्था ने 1980 में इनको पुरस्कृत भी किया। इसके अलावा उन्हें कई सारे पुरस्कारों से सम्मानित किया गया। पर्यावरण को स्थाई सम्पति माननेवाले ये महापुरुष पर्यावरण गाँधी कहलाते थे। 21 मई 2021 को ९४ वर्ष की आयु में ऋषिकेश मे अखिल भारतीय आयुर्विज्ञान संस्थान, ऋषिकेश में उनका निधन हो गया। 1984 राष्ट्रीय एकता पुरुस्कार, 1985 वृक्ष मानव पुरुस्कार 1981 पद्मश्री पुरुस्कार 1983 जमुनालाल बजाज पुरूस्कार 2009 पद्म विभूषण
ओलम्पिक खेल

ओलम्पिक खेलों (1896-2024) का इतिहास बहुत पुराना है। प्राचीन ओलम्पिक खेलों का आयोजन 1200 साल पूर्व योद्धा-खिलाड़ियों के बीच हुआ था। पुराने समय में शांतिपूर्ण समय अंतराल के दौरान योद्धाओं के बीच प्रतिस्पर्धा के साथ खेलों का विकास हुआ। शुरुआती दौर में दौड़, मुक्केबाजी, कुश्ती और रथों की दौड़ सैनिक प्रशिक्षण का हिस्सा हुआ करते थे। इनमें से सबसे बेहतर प्रदर्शन करने वाले योद्धा प्रतिस्पर्धी खेलों में अपना दमखम दिखाते थे। प्राचीन काल में यह ग्रीस यानी यूनान की राजधानी एथेंस में 1896 में आयोजित किया गया था। ओलंपिया पर्वत पर खेले जाने के कारण इसका नाम ओलम्पिक पड़ा। ओलम्पिक में राज्यों और शहरों के खिलाड़ी भाग लेते थे। इसकी लोकप्रियता का अंदाजा इस बात से लगाया जा सकता है कि ओलम्पिक खेलों के दौरान शहरों और राज्यों के बीच लड़ाई तक स्थगित कर दिए जाते थे। इस खेलों में लड़ाई और घुड़सवारी काफी लोकप्रिय खेल थे। लेकिन उसके बाद भी सालों तक ओलम्पिक आंदोलन का स्वरूप नहीं ले पाया. तमाम सुविधाओं की कमी, आयोजन की मेजबानी की समस्या और खिलाड़ियों की कम भागीदारी-इन सभी समस्याओं के बावजूद धीरे-धीरे ओलम्पिक अपने मक़सद में क़ामयाब होता गया. प्राचीन ओलम्पिक की शुरुआत 776 बीसी में हुई मानी जाती है। प्राचीन ओलम्पिक में बाक्सिंग, कुश्ती, घुड़सवारी के खेल खेले जाते थे। खेल के विजेता को कविता और मूर्तियों के जरिए प्रशंसित किया जाता था। हर चार साल पर होने वाले ओलम्पिक खेल के वर्ष को ओलंपियाड के नाम से भी जाना जाता था। ओलम्पिक खेल अन्तर्राष्ट्रीय स्तर पर आयोजित होने वाली बहु-खेल प्रतियोगिता है। इन खेलोमे भारत गोल्ड मेड्ल प्राप्त कर चूका है। एक अन्य दंतकथा के अनुसार हरक्यूलिस ने ज्यूस के सम्मान में ओलम्पिक स्टेडियम बनवाया गया । छठवीं और पांचवीं शताब्दी में ओलम्पिक खेलों की लोकप्रियता चरम पर पहुंच गई थी। लेकिन बाद में रोमन साम्राज्य की बढ़ती शक्ति से ग्रीस खासा प्रभावित हुआ और धीरे-धीरे ओलम्पिक खेलों का महत्व गिरने लगा। 393 ईस्वी के आसपास ओलम्पिक खेल ग्रीस यानी यूनान में बंद हो गया। 1896 के बाद वर्ष 1900 में पेरिस को ओलम्पिक की मेजबानी का इंतज़ार नहीं करना पड़ा और संस्करण लोकप्रिय नहीं हो सके क्योंकि इस दौरान भव्य आयोजनों की कमी रही। 2008 में चीन की राजधानी बीजिंग ओलम्पिक में अब तक का सबसे अच्छा आयोजन माना गया है। पंद्रह दिन तक चले ओलम्पिक खेलों के दौरान चीन ने ना सिर्फ़ अपनी शानदार मेज़बानी से लोगों का दिल जीता बल्कि सबसे ज़्यादा स्वर्ण पदक जीत कर भी इतिहास रचा। भारत ने भी ओलम्पिक के इतिहास में पहली बार १९२८ में स्वर्ण पदक जीता और उसे पहली बार एक साथ तीन पदक भी मिले। विश्व के प्राचीनतम अंतरराष्ट्रीय खेल समारोह ओलम्पिक का आयोजन 2012 का लंदन ओलम्पिक खेल 27 जुलाई से 12 अगस्त के बीच हुआ था। इस बार के लंदन ओलम्पिक में 26 खेलों में 204 देशों के लगभग 10500 खिलाड़ीयों ने भाग लीया था। इस बार भारत ने ओलम्पिक में रजत, कांस्य पदक जीता था।
खेल प्रतियोगितायें

'खेल प्रतियोगिता
ईन्धन

ईधंन (Fuel) ऐसे पदार्थ हैं, जो आक्सीजन के साथ संयोग कर काफी ऊष्मा उत्पन्न करते हैं। 'ईंधन' संस्कृत की इन्ध्‌ धातु से निकला है जिसका अर्थ है - 'जलाना'। ठोस ईंधनों में काष्ठ (लकड़ी), पीट, लिग्नाइट एवं कोयला प्रमुख हैं। पेट्रोलियम, मिट्टी का तेल तथा गैसोलीन द्रव ईधंन हैं। कोलगैस, भाप-अंगार-गैस, द्रवीकृत पेट्रोलियम गैस और प्राकृतिक गैस आदि गैसीय ईंधनों में प्रमुख हैं। आजकल परमाणु ऊर्जा भी शक्ति के स्रोत के रूप में उपयोग की जाती है, इसलिए विखंडनीय पदार्थों (fissile materials) को भी अब ईंधन माना जाता है। वैज्ञानिक और सैनिक कार्यों के लिए उपयोग में लाए जानेवाले राकेटों में, एल्कोहाल, अमोनिया एवं हाइड्रोजन जैसे अनेक रासायनिक यौगिक भी ईंधन के रूप में प्रयुक्त होते हैं। इन पदार्थों से ऊर्जा की प्राप्ति तीव्र गति से होती है। विद्युत्‌ ऊर्जा का प्रयोग भी ऊष्मा की प्राप्ति के लिए किया जाता है इसलिए इसे भी कभी-कभी ईंधनों में सम्मिलित कर लिया जाता है। ईंधन का पहला ज्ञात उपयोग लगभग दो मिलियन वर्ष पहले होमो इरेक्टस द्वारा जलाऊ लकड़ी का दहन था|अधिकांश मानव इतिहास में मनुष्यों द्वारा केवल पौधों या पशु वसा से प्राप्त ईंधन का उपयोग किया गया था। लकड़ी से बना कोयला, जिसका उपयोग धातुओं को पिघलाने के लिए कम से कम 6,000 ईसा पूर्व से किया जाता रहा है। इसकी जगह केवल कोयले से प्राप्त कोक ने ले ली, क्योंकि 18वीं शताब्दी के आसपास यूरोपीय जंगल ख़त्म होने लगे थे। चारकोल ब्रिकेट अब आमतौर पर बारबेक्यू पकाने के लिए ईंधन के रूप में उपयोग किया जाता है। ईंधन मुख्यतः तीन प्रकार के होते हैं - ईकाई ईंधन से जितनी ऊर्जा प्राप्त होती है उसे उस ईंधन का 'कैलोरी मान' कहा जाता है। प्रमुख ईंधनों के कैलोरी मान नीचे दिये गये हैं।